stanford-oval/wikipedia huggingface dataset:
Jasperin kansallispuisto

Jasper National Park
Jasperin kansallispuiston sijainti
| --- | --- |
Sijainti:  Alberta Kanada
Lähin kaupunki:  Jasper
Pinta-ala:  10 878 km²
| --- | --- |
Nimi alkuperäiskielellä:  Jasper National Park 
Tyyppi:  Kanadan kansallispuistot, pimeän taivaan suojelualue 
Perustettu:  1907
Luokitus:  Osa UNESCOn maailmanperintökohteesta (d) (1984), pimeän taivaan suojelualue (en) (2011) 
Kävijämäärä:  2 154 710 (2014)
Hallinto:  Parks Canada
muokkaa - muokkaa wikitekstiä - muokkaa Wikidataa
Jasperin kansallispuisto (engl. Jasper National Park) on 10 878 neliökilometrin pinta-alallaan Kanadan Kalliovuorten suurin kansallispuisto. Se sijaitsee Albertassa, Banffin kansallispuistosta pohjoiseen ja Edmontonista länteen.
Puistoon kuuluu muun muassa Columbia Icefieldin jäätiköt, kuumia lähteitä, järviä, vesiputouksia, ja vuoria. Kansallispuistossa asuvia eläimiä ovat muun muassa hirvi, vuorivuohi, paksusarvilammas, karhut ja karibu. Puiston tunnetuin kohde on kuvauksellinen Malignejärvi. Puistossa sijaitsee myös Marmot Basinin laskettelualue.
Jasperin kansallispuisto nimettiin Jasper Hawesin mukaan, joka piti alueella North West Companyn kauppa-asemaa. Aikaisemmin siihen viitattiin nimellä Fitzhugh.
Kansallispuisto pääsi Unescon maailmanperintöluetteloon vuonna 1984 vuortenhuippuja, jäätiköitä, järviä, vesiputouksia, kanjoneita ja kalkkikiviluolia sisältävien vuorimaisemien, sekä alueelta löydettyjen fossiilien johdosta.
Kuvia

Columbia Icefields
Jasper Whistlers Mountainilta katsottuna
Paksusarvilampaita Medicinejärvellä
Malignejärvi
Aiheesta muualla

Kuvia tai muita tiedostoja aiheesta Jasperin kansallispuisto Wikimedia Commonsissa
Kansallispuisto Parks Canadan sivuilla (Arkistoitu – Internet Archive)
Kanadan kansallispuistot
Aulavik
Auyuittuq
Banff
Bruce Peninsula
Cape Breton Highlands
Elk Island
Forillon
Fundy
Georgian Bay Islands
Glacier
Grassland
Gros Morne
Gulf Islands
Gwai Haanas
Ivvavik
Jasper
Kejimkujik
Kluane
Kootenay
Kouchibougnac
La Maurice
Mingan Archipelago
Mount Revelstoke
Nahanni
Pacific Rim
Pelee
Prince Edward Island
Pukaswa
Prince Albert
Quttinirpaaq
Riding Mountain
Sirmilik
St. Lawrence Islands
Terra Nova
Torngat Mountains
Tuktut
Ukkusiksalik
Vuntut
Wapusk
Waterton
Wood Buffalo
Yoho
Statiikka

Statiikka eli tasapaino-oppi on mekaniikan osa-alue, joka tutkii tasapainotilassa olevia kappaleita ja niihin vaikuttavien voimien muodostamia systeemejä. Tasapainotilalla ei tarkoiteta samaa kuin lepotilalla, sillä tasapainotilassa olevaan kappaleeseen vaikuttavien voimien summa on nolla, kun taas lepotilassa myös kappaleen nopeus on nolla.
Statiikan tutkimus ulottuu Antiikin Kreikkaan asti, josta tunnetaan vanhin statiikkaa koskeva kirjoitus Mekaniikan ongelmista. Teos käsittelee statiikan teoriaa ja sen soveltamista koneisiin.
Kirjallisuutta

Salonen, Eero-Matti: Statiikka.  Espoo:  Otatieto, 2004 (1995).  ISBN 951-672-283-0
Kemin seurakunta

| Kemin seurakunta |
| --- | --- |

 tunnus :  sijainti 
 Kemin kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Kemi-Tornion rovastikunta
Pääkirkko:  Kemin kirkko
Perustettu:  1902
Jäsenmäärä:  12 072 (2024)
– Osuus asukkaista:  n. 62,2 %
Kirkollisvero:  1,50 %
Kirkkoherra:  Tuomas Tölli
Verkkosivusto
Infobox OKNimi-testi OK: 
Kemin seurakunta  on Kemin kaupungissa Suomen Lapissa toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Kemi-Tornion rovastikuntaan.
Kemin seurakunta oli vuoteen 1978 Kemin kaupunkiseurakunta erotukseksi maaseurakunnasta, joka vaihtoi tuolloin nimensä vastaavan kunnan mukaan Keminmaan seurakunnaksi.
Vuoden 2024 lopussa Kemin seurakuntaan kuului yhteensä 12 072 jäsentä, mikä oli noin 62,2 prosenttia Kemin asukkaista. Jäsenmäärä on ollut laskussa 2000-luvun alusta saakka.
Herätysliikkeet

Kemin seurakunta kuuluu muun Lapin tavoin lestadiolaisuuden tukialueeseen. Kemin alueen voimakkain suuntaus on vanhoillislestadiolaisuus. Alueella vaikuttaa jonkin verran myös uusheräys, mutta seurakunta ei kuulu kuitenkaan liikkeen voimakkaimpaan kannatusalueeseen.
Papisto

Muun muassa seuraavat henkilöt ovat toimineet Kemin seurakunnan kirkkoherroina:
1908–1911: Juho Nimrod Joutsela
1911–1935: Jaakko Ilmonen
1937–1958: Jaakko Hyötyniemi
Olavi Kouri
1992–2006: Pertti Telkki
Markku Korpela
2018→ Tuomas Tölli
Aiheesta muualla

Seurakunnan kotisivut
| n k Kemi-Tornion rovastikunta |
| --- | --- | --- |
| Seurakunnat |  Kemi  Keminmaa  Pello  Simo  Tervola  Tornio  Ylitornio  |  |
| Entiset seurakunnat |  Alatornio  Karunki  Turtola  |  |
Oulun hiippakunta
Muhammad Ali Jinnah

| Quaid-e-Azam  Muhammad Ali Jinnah |
| --- | --- |

1. Pakistanin kenraalikuvernööri
 15. elokuuta 1947–11. syyskuuta 1948  
Edeltäjä:  Louis Mountbatten (Intian varakuningas)
Seuraaja:  Sir Khwaja Nazimuddin
Pakistanin kansalliskokouksen puheenjohtaja
 11. elokuuta 1947–11. syyskuuta 1948  
Seuraaja:  Maulvi Tamizuddin Khan
Henkilötiedot
Syntynyt: 25. joulukuuta 1876  Karachi, Brittiläinen Intia
Kuollut: 11. syyskuuta 1948 (71 vuotta)  Karachi, Pakistan
Ammatti:  lakimies
Arvonimi: Quaid-e-Azam   Baba-e-Qaum
Puoliso:  Emibai Jinnah (1892–1893)   Maryam Jinnah (1918–1929)
Tiedot
Puolue:  Kongressipuolue (1896–1913)   Muslimiliitto (1913–1948)
Uskonto:  islam
 Nimikirjoitus
Aiheesta muualla
majinnah.com.pk
Muhammad Ali Jinnah (25. joulukuuta 1876 – 11. syyskuuta 1948) oli intialainen lakimies, Muslimiliiton johtaja ja Pakistanin perustaja. Hän oli merkittävä poliitikko ja valtiomies Brittiläisessä Intiassa aina 1900-luvun ensimmäiseltä vuosikymmeneltä lähtien. Ennen kuolemaansa hän ehti toimia vuoden ajan itsenäisen Pakistanin ensimmäisenä kenraalikuvernöörinä eli valtionpäämiehenä. Pakistanissa Jinnahia kutsutaan urdunkielisillä arvonimillä Quaid-e-Azam (Suuri Johtaja) ja Baba-e-Qaum (Kansakunnan Isä).
Jinnah on myös Dawn-nimisen lehden perustaja.
Jinnah kuului länsimaisen koulutuksen ja elämäntavat omaksuneeseen Bombayn sivistyneistöön, mutta hänellä oli vahva muslimi-identiteetti. Älykkääksi, sivistyneeksi ja karismaattiseksi luonnehdittu Jinnah aloitti uransa Kongressipuolueessa, josta erottamisen jälkeen siirtyi Muslimiliittoon 1913. Vuodesta 1934 lähtien hän toimi uudelleen järjestetyn Muslimiliiton johtajana nousten Kongressipuolueen ja sen johtajan Jawaharlal Nehrun pahimmaksi haastajaksi. Jinnahin tärkein poliittinen sanoma oli, että Intia muodostui kahdesta erillisestä kansakunnasta, joista toisen muodostivat muslimit ja toisen hindut. Näillä kahdella kansakunnalla ei ollut mitään muuta yhteistä kuin alisteisuus brittiläiselle sortovallalle. Aluksi hän vaati muslimeille erillistä autonomiaa ja lopulta Intian itsenäisyyden mahdollisuuksien kasvaessa erillisen muslimivaltion perustamista. Hänen mukaansa Intia tuli jakaa muslimien Pakistaniin ja hindujen Hindustaniin. Hän ei hyväksynyt, että Hindustaniksi määrittelemänsä alue ottaisi itsenäistyessään nimekseen Intia. Hän vaati muslimivaltion rajoiksi Bengalia (Itä-Pakistan) ja Balochistanin, Sindhin ja Punjabin muodostamaa Länsi-Pakistania. Ongelma muslimivaltion perustamisesta tuli 1947, kun sille alettiin käytännössä piirtämään rajoja.
Poliittisen uran alku

Vuonna 1896 Jinnah liittyi Intian kansalliseen kongressipuolueeseen (Indian National Congress), joka oli suurin intialainen poliittinen organisaatio. Kuten enemmistö kongressipuolueen jäsenistä tuohon aikaan, Jinnah ei kannattanut välitöntä itsenäisyyttä, vaan katsoi brittiläisten vaikutteiden koulutuksessa, laissa, kulttuurissa ja teollisuudessa olevan hyödyksi Intialle. Jinnahista tuli Majesteettisen lakiasäätävän neuvoston jäsen. Neuvosto oli eräänlainen lakisäätävä parlamentti, mutta käytännössä sillä ei ollut oikeata valtaa tai auktoriteettia, vaan sen edustajisto koostui lähinnä nimitetyistä lojalisteista ja eurooppalaisista. Kuitenkin Jinnahilla oli vaikutusvaltaa lapsiavioliittoja rajoittaneen lain (Child Marriages Restraint Act) ja muslimien uskonnollisten waqf-lahjoitusten hyväksymisessä. Hänet myös nimitettiin Sandhurst-komiteaan, joka auttoi Intian sotilasakatemian perustamisessa Dehra Duniin. Ensimmäisen maailmansodan aikana Jinnah asettui muiden intialaisten maltillisten kanssa tukemaan Britannian sotatoimia toivoen, että intialaiset saisivat palkkioksi tästä poliittisia vapauksia.
Mahatma Gandhin hindukeskeinen politiikka pakotti Jinnahin jättämään Kongressipuolueen. Jinnah oli alun perin vältellyt liittymistä Yleisintialaiseen muslimiliitto on (engl. All India Muslim League) pitäen sitä liian muslimisuuntautuneena. Lopulta hän kuitenkin liittyi Muslimiliittoon vuonna 1913 ja tuli valituksi kolme vuotta myöhemmin Lucknowin neuvotteluiden puheenjohtajaksi. Jinnahista tuli Lucknowin sopimuksen arkkitehti. Sopimus loi yhteisen linjan Kongressipuolueen ja Muslimiliiton välille itsehallintoa käsittelevissä kysymyksissä sekä näin ollen pystytti yhteisen yleisintialaisen rintaman brittien vastapuoleksi.
Jinnah oli myös tärkeässä asemassa Yleisintialaisen itsehallintoliiton (All India Home Rule League) perustamisessa vuonna 1916. Yhdessä Annie Besant, Tilak ja Jinnah vaativat itsehallintoa (engl. home rule) Intialle samaan tapaan kuin Kanadan, Uuden Seelannin ja Australian dominioilla oli. Jinnah johti liiton Bombayn hallintopiirin jaostoa. Vuonna 1918 Jinnah avioitui toisen vaimonsa 24 vuotta nuoremman Rattanbai "Ruttie" Petitin kanssa. Petit oli Jinnahin ystävän Sir Dinshaw Petitin nuori muodikas tytär, joka kuului Bombayn zarahustralaisen yhteisön eliittiin. Odottamattomasti morsiamen perhe vastusti kovasti avioliittoa, kuten myös puhdasoppiset muslimit. Rattanbai hylkäsi perheensä ja kääntyi muodollisesti islamiin omaksuen uudeksi nimekseen Maryam Jinnah, jota hän ei kuitenkaan käyttänyt jättäen nimen vain viralliseksi. Samalla Rattanbai hylkäsi parsi yhteisön. Pariskunta jäi asumaan Bombayhin ja he säännöllisesti matkustivat eri puolilla Intiaa ja Eurooppaa. Vuonna 1919 pariskunta sai ainoan lapsensa tytär Dina Jinnahin.
14 kohdan ohjelma

Jinnahin ongelmat kongressipuolueen kanssa alkoivat Mohandas Gandhin suosion etenemisestä vuonna 1918. Gandhi kannatti väkivallatonta kansalaistottelemattomuutta ja hinduarvoja, jotta saavutettaisiin kaikille aasialaisille Swaraj (itsenäisyys tai itsehallinto). Jinnah oli eri mieltä ja sanoi, että ainoastaan perustuslaillinen kamppailu voisi johtaa itsenäisyyteen. Toisin kuin enemmistö kongressipuolueen johtajista, Gandhi ei pukeutunut länsimaalaisesti, pyrki mieluummin käyttämään äidinkieltään gudžaratia englannin sijaan ja oli syvästi uskovainen hindu. Gandhin johtamistyyli sai suurta suosiota intialaisten keskuudessa. Jinnah kritisoi Gandhin tukea Khilafat-liikkeelle, jota hän piti lähinnä uskonkiihkoisena ilmiönä. Khilafat-liike oli Brittiläisessä Intiassa toiminut Osmanien sulttaanikuntaa puolustanut muslimiliike, joka pyrki ensimmäisen maailmansodan aikana irrottamaan Britannian Turkin vastaisesta sodasta. Sodan jälkeen Khilafat-liike pyrki vaikuttamaan Britanniaan, jotta tämä tukisi Ottomaanien sulttaanikunnan säilyttämistä sodan jälkiselvittelyissä. Intiassa Khilafat- liikkeestä tuli osa Intian itsenäisyysliikettä. Liikettä on joskus luonnehdittu varhaislamistiseksi.
Erotessaan Intian kongressipuolueesta vuonna 1920 Jinnah esitti profeetallisen ennustuksen, että Gandhin taistelukeinot johtaisivat hindujen ja muslimien jakoon erillisiksi yhteisöiksi. Tultuaan Muslimiliiton johtajaksi Jinnah vedettiin mukaan kongressin kannattajien ja brittien kannattajien väliseen kamppailuun. Vuonna 1927 Jinnah aloitti hindu- ja muslimijohtajien väliset neuvottelut, jotka koskivat tulevaa perustuslakia. Samaan aikaan käytiin taistelua Simonin komissiota vastaan. Se oli Sir John Simonin johtama seitsemästä Britannian parlamentin jäsenestä koostunut komissio, joka oli lähetetty Intiaan tekemään uutta perustuslaillista uudistusta. Nehru kannatti uudelle Intian dominiolle federalistista mallia, jossa kuitenkin paikallistason valta olisi viime kädessä sidottu Intian keskushallintoon. Jinnah ja Muslimiliitto taas halusivat enemmän valtaa, ja muun muassa vaalipiirit olisi pitänyt jakaa vähemmistöjen mukaan. Nehrun Intian kokonaisuutta korostava ja vähemmistöt vähemmän huomiolle jättänyt ehdotus ei ollut muslimeille suosiollinen. Vaikka Koillis- ja Luoteis-Intiassa muslimit olivat enemmistöasemassa, olisivat he aina vähemmistö koko Intian keskushallinnossa. Kompromissiehdotukseksi Jinnah julkaisi 28. maaliskuuta 1929 14 kohdan ohjelman (14 points of Mr. Jinnah), joka pyrki takaamaan muslimien oikeudet uudessa itsehallinnollisessa Intiassa.
Itsenäinen Pakistan

Vuodesta 1940 alkaen Jinnah vaati erillistä Pakistanin valtiota. Kun kävi ilmeiseksi, että Britannia vetäytyy Intiasta, hän vaati vuonna 1946 Intian jakamista hindu- ja muslimivaltioiksi eli Hindustaniksi (nimeä, jota Jinnah käytti Intiasta viitaten alueen hinduenemmistöön) ja Pakistaniksi. Hän julisti, että muslimit ovat erillinen kansakunta ja siksi heillä on oikeus omaan valtioon. Tämä toteutui vuonna 1947, kun poliittiset levottomuudet riistäytyivät verisiksi ja britit nopeuttivat vetäytymistään. Jinnah oli maan kenraalikuverööri vuodet 1947–1948.
Aiheesta muualla

Kuvia tai muita tiedostoja aiheesta Muhammad Ali Jinnah Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Italia  Israel  Yhdysvallat  Ruotsi  Japani  Tšekki  Australia  Alankomaat  Puola  Vatikaani 
Tieteilijät:  CiNii 
Henkilöt:  Trove 
Muut:  SNAC  IdRef  İslâm Ansiklopedisi
Alex Ojasti

| Alex Ojasti |
| --- | --- |

Henkilötiedot
Syntynyt: 13. heinäkuuta 1966 (ikä 58)
Muusikko
Taiteilijanimi:  Alex
Aktiivisena:  1995–
Tyylilajit:  Pop
Yhtyeet:  Aikakone
Levy-yhtiöt:  Sony BMG
  [ Muokkaa Wikidatassa ] [ ohje ]  
Alex Ojasti (s. 13. heinäkuuta 1966) on Aikakone-yhtyeen miessolisti ja taustalaulaja. Hän on sanoittanut suomeksi ja englanniksi lukuisia Aikakoneen kappaleita.
Ojasti on syntynyt San Joséssa Costa Ricassa. Hänen äitinsä on uruguaylainen ja isänsä suomalainen. Ojasti on asunut Ranskassa, Brasiliassa ja Costa Ricassa. Hän osaa puhua taustansa ansiosta suomen lisäksi espanjaa, ranskaa, portugalia ja englantia. Ojasti on naimisissa ja hänellä on kaksi tytärtä.
Ojasti aloitti musiikkiharrastuksensa sellon soitolla Eckbolsheimissa, Strasbourgin liepeillä Ranskassa kuusivuotiaana. Hän jatkoi sellon opiskelua Suomessa Vantaan Musiikkiopistossa silloisen rehtorin ja arvostetun opettajan Teppo Tuomisen johdolla. Hän vaihtoi kymmenen vuoden sellon opiskelun jälkeen klassiseen kontrabassoon ja soitti sitä muun muassa Vantaan Musiikkiopiston orkesterissa. Hän oli kontrabasistina 1980-luvulla  The Rockin' Cockets-, Roy Spade and the House Players (Clint Reno and The Blue Masters)- ja Blue Session -nimisissä rockabilly ja rock n' roll -yhtyeissä sekä 1990-luvulla Blue Bolt -nimisessä soul/rock/blues-kokoonpanossa.
Ojasti tekee edelleen yhteistyötä Sanin ja Veran  kanssa muun muassa säveltämällä, sanoittamalla, sovittamalla ja tuottamalla lukuisille artisteille musiikkia. Lisäksi hän tekee tausta- ja tunnusmusiikkia televisio-ohjelmiin ja elokuviin. Hän tekee nykyisinkin edelleen musiikkia tilaustyönä.
Ojasti toimii myös elämäntaitovalmentajana, kouluttajana, luennoitsijana, konsulttina ja on NLP-master.
Aiheesta muualla

Kuvia tai muita tiedostoja aiheesta Alex Ojasti Wikimedia Commonsissa
| n k Aikakone |
| --- | --- |
 Sani (Saija Aartela)  Alex (Alex Ojasti)  Maki (Marko Kolehmainen)   Vera (Heidi Puurula)  Jazu (Jasmin Hertzberg)  Jenna (Jenna Välikangas) 
Studioalbumit:  Tähtikaaren taa  Toiseen maailmaan  Maa  Hear Me Now  Vuosisadan rakkaustarina  2.0 
Kokoelmat:  Pophitit 1995–2003  Greatest Hits 
Singlet:  ”Tähtikaaren taa”  ”Taas saan lentää”  ”Alla vaahterapuun” (Promosingle)  ”Odota”  ”Matkustanut oon”  ”Keltainen” (Promosingle)  ”Nti Groove”  ”Opettelen salaa”  ”Aarresaari”  ”Time”  ”Tulisitko”  ”Magiaa”/ ”Perhosten yö”  ”Hiljaisuus”  ”Anna mun bailaa”  ”Little by Little”  ”Hear Me Now”  ”Wonder Why”  ”Glittering Lights”  ”Stay”  ”Uudet tuulet”  ”Vuoristorata”  ”Odota (Remix 2008)”  ”Vuosisadan rakkaustarina”  ”Linnunradalla”  ”Historiaan”  ”Nirvana”  ”Liian vanha”  "Hopeasiivet"  "Odota (feat. Juno)  "Avaruus" 
Musiikkivideot:  Alla vaahterapuun  Odota  Time  Nti Groove  Keltainen  Aarresaari  Magiaa  Hear Me Now  Uudet tuulet 
| --- | --- |
Auktoriteettitunnisteet: Taiteenala :  MusicBrainz
Suunnitelma

Batavien salaliitto (Rembrandt, 1662): Sotapäälliköt suunnittelevat kapinaa roomalaisia vastaan öisessä kokouksessa
Suunnitelma on etukäteen tehty kuvaus tai ohjelma siitä, miten jokin asia aiotaan toteuttaa. Suunnitelma voi olla kirjallinen dokumentti, piirros, kaavio tai muu esitys, joka määrittelee tavoitteet ja keinot niiden saavuttamiseksi. Suunnitelmaan sisältyy tyypillisesti aikataulu, resurssit ja vastuunjako.
Esimerkkejä suunnitelmista

Liiketoimintasuunnitelma
Rakennussuunnitelma
Opetussuunnitelma
Projektisuunnitelma
Hoitosuunnitelma
Pelastussuunnitelma
Markkinointisuunnitelma
Kaupunkisuunnitelma
Tutkimussuunnitelma
Schlieffen-suunnitelma
Marshall-suunnitelma
Kirjonokimesikko

| Kirjonokimesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Nokimesikot Melidectes
Laji::  torquatus
Kaksiosainen nimi
 Melidectes torquatus  Sclater, 1873 
Katso myös
   Kirjonokimesikko Wikispeciesissä   Kirjonokimesikko Commonsissa 
Infobox OKNimi-testi OKIUCN-testi OK: 
Kirjonokimesikko (Melidectes torquatus) on mesikoiden heimoon kuuluva varpuslintu.
Levinneisyys

Kirjonokimesikkoa tavataan Uuden-Guinean saarella Indonesiassa ja Papua-Uudessa-Guineassa. Lajia on kuvattu paikallisesti melko yleisestä yleiseksi viljelysalueilla, mutta muuten harvinaiseksi. Sen ei uskota olevan vaarassa, ja laji on luokiteltu elinvoimaiseksi.
Georgian sosialistisen neuvostotasavallan vaakuna

Georgian SNT:n vaakuna
Georgian sosialistisen neuvostotasavallan vaakuna oli Georgian sosialistisen neuvostotasavallan tunnus. Se hyväksyttiin 28. helmikuuta 1922 ja se korvattiin uudella 11. joulukuuta 1990.
Siihen on kuvattu vehnän tähkiä ja viinirypäleitä symboloiden maataloutta. Kaukasus-vuorten takaa nouseva punainen tähti kuvaa Georgian tulevaisuutta ja sirppi ja vasara kommunismin voittoa ja maailmanlaajuista sosialististen maiden yhteisöä. Vaakunan ympärille on kirjoitettu Neuvostoliiton motto Kaikkien maiden proletariaatti, liittykää yhteen! georgiaksi (პროლეტარ ყველა ქვეყნისა, შეერთდით!) ja venäjäksi (Пролетарии всех стран, соединяйтесь!).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Neuvostotasavaltojen vaakunat
Armenian SNT | Azerbaidžanin SNT | Georgian SNT | Kazahstanin SNT | Kirgiisien SNT | Latvian SNT | Liettuan SNT | Moldavian SNT | Tadžikistanin SNT | Turkmenistanin SNT | Valko-Venäjän SNT | Ukrainan SNT | Uzbekistanin SNT | Venäjän SFNT | Viron SNT
Karjalais-suomalainen SNT (1940–1956) | Transkaukasian SFNT (1922–1936)
↑  Грузинская Советская Социалистическая республика www.booksite.ru. Viitattu 31.1.2025.
Radio Nostalgia

| Radio Nostalgia |
| --- | --- |
 ”Elämäsi Musiikkia”
Perustettu:  11. helmikuuta 2011
Kuuluvuus: valtakunnallinen
Haapavesi: 99,5 MHz
Helsinki: 105,5 MHz
Hämeenlinna: 88,5 MHz
Joensuu: 96,4 MHz
Jyväskylä: 90,9 MHz
Kotka: 89,0 MHz
Kouvola: 101,3 MHz
Kuopio: 89,7 MHz
Lahti: 87,6 MHz
Lappeenranta: 87,6 MHz
Lohja: 100,5 MHz
Oulu: 94,3 MHz
Pori: 89,9 MHz
Porvoo: 88,4 MHz
Salo: 97,3 MHz
Tampere: 92,7 MHz
Turku: 100,5 MHz
Vaasa: 98,4 MHz
Ohjelmat ja juontajat
Nostalgian Aamu: Susanna Heikki (Ma–Pe 7–11)
Nostalgian Päivä: Eniten musiikkia (Ma–Pe 11–13)
Nostalgian Iltapäivä: Arttu Harkki ja Anna Hanski (Ma–To 13–17)
Vasten Auringon Iltaa: Susanna Heikki (Pe 18–20, uusinta la klo 14–16)
Nostalgian toiveillat: Ma–To 18-20
Nostalgian Viikonloppu: Markus Parkkinen (Pe 13–18, la 9–14 ja su 10–13)
Nostalgian Backstage: Nostalgian juontajat (Su 13–14)
Mediatiedot
Omistaja:  NRJ Finland Oy Ab
radionostalgia.fi
Internet-lähetys
Radio Nostalgia on 11. helmikuuta 2011 toimintansa aloittanut kaupallinen radiokanava. Vuoden 2012 alusta käynnistyi uusi toimilupakausi, jonka myötä kanava laajeni kuulumaan pääkaupunkiseudun lisäksi myös Turkuun, Tampereelle, Espooseen ja Ouluun. Kesällä 2012 Radio Nostalgia laajeni myös Porvooseen, Jyväskylään ja Lahteen. Kanava on Radio NRJ Finland Oy:n omistama.
Radio Nostalgia sai vuonna 2014 toimiluvan Vaasaan. Radio Nostalgialle myönnettiin toimilupalaajennus 5.11.2015 alkaen Loimaalle, Parkanoon, Pihtiputaalle, Rovaniemelle ja Savonlinnaan.
Vuodenvaihteessa 2020–2021 MTV alkoi tuottamaan uutisia Radio Nostalgialle, jotka päättyivät 4.4.2024 klo 22 uutisiin. Tekoälyn lukemat uutiset alkoivat 5.4.2024. Uutiset tuottaa STT.
Radio Nostalgialla on toukokuussa 2016 julkaistun Kansallisen Radiotutkimuksen mukaan 426 000 viikkokuuntelijaa. Kuuntelijoista 52 % on naisia ja 48 % on miehiä. Kanavan kuuntelijat ovat pääosin yli 45-vuotiaita.
Radiokanavan kuuluvuusalueella asuu 3,4 miljoonaa suomalaista. Kanava on suunnattu keski-ikäisille suomalaisille. Se soittaa nimensä mukaisesti vanhempaa musiikkia. Kanavalla soivat lähinnä ulkomaiset hitit 60- ja 70-luvuilta.
Radio Nostalgia on osa vuonna 1981 perustettua Ranskan NRJ:n hallinnoimaa Euroopan suurinta radioketjua. Suomen lisäksi Radio Nostalgia kuuluu 11 muussa maassa, kuten Ranskassa, Belgiassa, Portugalissa, Libanonissa ja Ruotsissa.
Radio Nostalgian slogan on ”Elämäsi Musiikkia”.
Radio Nostalgian toimitus ja lähetysstudio sijaitsee NRJ Finland Oy:n toimitiloissa Helsingin Kaapelitehtaalla.